Chlorophyceæ 97 



paa den ene Side, den ene rettet fremefter, den anden tilbage. 

 Oogonierne er nærmest kugleformede Organer, som er rige paa 

 Olie. Paa det Sted, hvor Aabningen skal dannes, er der gerne en 

 Fremragning, og her er der samlet en Del farveløst Protoplasma. 

 Samtidig med at Oogoniet aabner sig, trækker dets Indhold sig 

 sammen og bliver til Ægcelle, og der udstødes da ofte noget 

 farveløst Plasma. Paa dette Tidspunkt indeholder Ægcellen kun 

 een Kærne, som smelter sammen med det indtrængte Spermato- 

 zoids Kærne. De andre oprindelig tilstedeværende Kærner vandrer 

 enten ud af Oogoniet inden dettes Afgrænsning (Oltmanns) eller 

 bliver i Oogoniet og degenererer (Davis). Zygoten bliver til en 

 Hvilespore med flerlaget Væg; ved Spiringen vokser den, efter 

 Sprængning af Væggen, direkte ud til en ny Plante. C. 35 Arter 

 af Vaucheria i Fersk- og Brakvand og paa fugtig Jord. 



26. Fam. Phyllosiphonaceæ. Snyltende i højere Planter (Phyllosiphon, 

 Phytophysa) eller borende i Kalkskaller af Mollusker o. a. (Ostreobium). For- 

 plantning ved Aplanosporer, der dannes i stort Antal af en Del af Celleind- 

 holdet, som ikke afgrænses ved en Væg fra det øvrige. 



4. Orden. Charales. 



Til denne Orden hører kun een Familie, Characeæ, som er 

 meget ejendommelig baade ved den vegetative Bygning og ved 

 Forplantningen. Mest karakteristisk er de kransstillede Kortskud 

 eller Blade, de i Hjørnet af disse stillede Sideskud, Mangelen af 

 Sværmesporer, den udprægede Ægbefrugtning, de ejendommelige 

 kugleformede Antheridier med mange spermatozoiddannendeTraade 

 i det Indre, de skruesnoede Spermatozoider og de med et Hylster 

 omgivne Oogonier. Denne Orden indtager en meget isoleret Stil- 

 ling blandt Grønalgerne. Slægtskab med Mosserne, som man har 

 formodet, er der ingen Grund til at antage. 



Fam. Characeæ. Kransnaale. Anseelige, fra en halv til 

 flere Decimeter lange, ejendommeligt lugtende Planter, der bestaar 

 af Langskud eller Stængler, som bærer kransstillede Kortskud eller 

 Blade og forneden Rhizoider. Stængelen ender med en hvælvet 

 Topcelle, som deler sig ved Tværvægge; de afskaarne Segment- 

 celler deles ved en opadhvælvet Tværvæg i en nedre Internodial- 

 celle, som vokser ud til et af de lange Stængelled imellem Blad- 

 kransene, og en øvre Knudecelle, der holder sig kort men deles 



Kolderup Rosenvinge: Sporeplanterne 7 



